เรื่องร้องเรียน (ร้องเรียน,ถนน,น้ำท่วม,ความปลอดภัย) วันที่ 2023-10-17 08:03:58 — แขวงห้วยขวาง เขตห้วยขวาง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043597

ขอให้แก้ไขปัญหาถนนลาดยางแอสฟัลต์ชำรุดเป็นหลุมเป็นบ่อ บริเวณ ช่วงปลายถนนเทียมร่วมมิตร ก่อนถึงถนนวัฒนธรรม ประมาณ 50 เมตร เขตห้วยขวาง กรุงเทพมหานคร เนื่องจากถนนเส้นทางดังกล่าวมีการชำรุดเป็นหลุมเป็นบ่อ ตลอดเส้นทาง ความยาวประมาณ 50 เมตร พบเห็นเป็นจำนวนประมาณ 4 หลุม อยู่ด้านซ้ายของถนน ซึ่งถนนดังกล่าวมีลักษณะเป็นถนนวันเวย์ โดยหลุมมีความกว้างประมาณ 1 ฟุต และมีความลึกประมาณ 1 นิ้ว เบื้องต้นติดต่อแจ้งสำนักงานเขตห้วยขวาง เจ้าหน้าที่เคยเข้ามาซ่อมแซมแล้ว แต่เมื่อฝนตกน้ำท่วมขัง ถนนก็กลับมาชำรุดเป็นหลุมเป็นบ่อเช่นเดิม และเมื่อสัญจรผ่านถนนในขณะที่น้ำท่วมขังผู้ขับขี่มองไม่เห็นหลุม ทำให้รถตกหลุม ได้รับอันตรายต่อการขับขี่ ส่งผลให้ประชาชนไม่ได้รับความสะดวกในการสัญจร ผู้ร้องพบเห็นมาเป็นระยะเวลาประมาณ 1 สัปดาห์แล้ว จึงประสงค์ให้หน่วยงานที่เกี่ยวข้องแก้ไขปัญหาถนนลาดยางแอสฟัลต์ชำรุดเป็นหลุมเป็นบ่อในบริเวณดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata